Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17723

2. Megjegyzés: Az ICAO Légijármű Baleset Kivizsgálási Kézikönyv I. Rész – Szervezet és tervezés (Doc 9756) tartalmaz útmutatást az értesítő közlemények elkészítésére, valamint a közleményeknek a címzett részére történő azonnali megküldése érdekében teendő intézkedésekre. Az értesítés nyelve 4.3. Az értesítést az ICAO egyik munkanyelvén készítsék el, figyelembe véve az értesítést kézhez vevők anyanyelvét minden olyan alkalommal, amikor ez indokolatlan késedelem okozása nélkül lehetséges. Kiegészítő tájékoztatás 4.4. Az esemény helyszín állama - amint lehetőség nyílik arra - köteles az értesítésből kimaradt részleteket, valamint az ismertté vált egyéb kapcsolódó információkat is megküldeni. 2007/70/II. szám A LAJSTROMOZÓ ÁLLAM, AZ ÜZEMELTETŐ ÁLLAM, A GYÁRTÓ ÁLLAM ÉS A TERVEZŐ ÁLLAM FELELŐSSÉGE Tájékoztatás - részvétel 4.5. Ajánlás.- balesetről, vagy rendkívüli eseményről vett értesítésről a lajstromozó állam, az üzemeltető állam, a gyártó állam és a tervező állam adjon visszaigazolást (vonatkozó pont a 4.1). 4.6 Az értesítés vételekor a lajstromozó állam és az üzemeltető állama, a gyártó állama és a tervező állama az esemény helyszín állama számára, amilyen hamar csak lehetséges, köteles a balesetben, vagy rendkívüli eseményben érintett légijárművel és hajózó személyzetével kapcsolatos minden rendelkezésére álló információt továbbítani. Ezek az államok arról is kötelesek tájékoztatni az esemény helyszín államát, hogy szándékoznak- e meghatalmazott képviselőt kinevezni, és ha ilyen meghatalmazott képviselőt kineveznek, akkor jelezniük kell a képviselő nevét, kapcsolati címét; továbbá várható érkezési idejét, ha a meghatalmazott képviselő az esemény helyszín állam területére utazik.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes